महाराष्ट्र CM उद्धव ठाकरे का ऐलान- किसानों के दो लाख रुपए तक का कर्ज होगा माफ  
उद्धव ठाकरे ने किसानों के कर्ज को लेकर किया ऐलान
'किसानों के दो लाख रुपए तक कर्ज माफ किए जाएंगे'
 यह योजना अगले साल मार्च 2020 से लागू होने की उम्मीद
महाराष्ट्र के मुख्यमंत्री और शिवसेना प्रमुख उद्धव ठाकरे ने नागपुर स्थित राज्य विधानसभा में किसानों का 2 लाख रुपए तक का कर्ज माफ करने का ऐलान किया है. इस दौरान उन्होंने बताया कि किसानों के दो लाख रुपए तक ऋण माफ किए जाएंगे. यह योजना अगले साल मार्च 2020 से लागू हो जाएगा. मुख्यमंत्री उद्धव ठाकरे द्वारा कृषि ऋण माफी की घोषणा के बाद विपक्ष ने महाराष्ट्र विधानसभा से वॉक आउट किया. विपक्ष की मांग है कि किसानों का पूरा कर्ज माफ हो. मालूम हो कि महाराष्ट्र के नागपुर विधानसभा सत्र के दूसरे दिन किसानों की पूरी कर्जमाफी और बेमौसम बारिश से हुये नुकसानों की मदद की मांग को लेकर सत्ता पक्ष और विपक्ष में झड़प हो गई थी.

Opposition has staged walk out from the Maharashtra legislative assembly demanding complete waiver of farmers' loans, after Chief Minister Uddhav Thackeray's announcement of farm loan waiver. https://t.co/J02XZ3Mv3m

बीते मंगलवार को सत्तारुढ़ महाअघाड़ी विधायकों और विपक्षी बीजेपी के विधायकों के बीच सदन के वेल में धक्का-मुक्की हुई. मंगलवार को विधानसभा सत्र के दूसरे दिन की सुबह शिवसेना ने बेमौसम बारिश से हुए नुकसान के लिए 25 हजार प्रति हेक्टर देने की मांग की थी, लेकिन सरकार में आने के बाद भी आज तक दिया नहीं है. जिस पर विपक्ष का कहना था कि जबतक मदद की घोषणा नहीं होगी वो कामकाज चलने नहीं देंगे. 
विरोधी दल नेता देवेंद्र फडणवीस ने सभा गृह में घोषणा की थी कि जब तक 25 हजार रुपये हेक्टेयर मदद का ऐलान नहीं होता है वो कामकाज चलने नही देंगे. इतना ही नहीं, विधानसभा का कामकाज आधे घन्टे के लिए स्थगित कर दिया गया था, लेकिन वापस आने के बाद सत्ता और विपक्ष के विधायकों के बीच धक्का मुक्की हुई.